Tolvskillingsoperaen

Tolvskillingsoperaen (tysk: Die Dreigroschenoper) er en musikal med tekst av Bertolt Brecht og musikk av Kurt Weill. Tolvskillingsoperaen, som av opphavsmennene ble betegnet som et «teaterstykke med musikk» (Stück mit Musik), hadde premiere på Schiffbauerdamm Teater i Berlin 31. august 1928. Stykket formidler en sosialistisk, revolusjonær kritikk av det kapitalistiske samfunnet.
Tolvskillingsoperaen er en bearbeidelse av John Gays Tiggeroperaen (engelsk: The Beggar's Opera) fra 1728. Oversettelsen av Gays drama ble gjort av Brechts medarbeider Elisabeth Hauptmann. Teksten var i utgangspunktet ganske lik originalen, men Brecht forandret den på flere viktige punkter. Blant annet ble det innlemmet sanger, inspirert av Rudyard Kipling og François Villon (Brecht innrømmet senere at han hadde plagiert en tysk Villon-oversettelse og latt oversetteren få royalties for verket).


== Rollene ==
Macheath, med tilnavnet «Mackie Kniven»
Jonathan Jeremiah Peachum, innehaver av firmaet «Tiggerens venn»
Celia Peachum, kona hans
Polly Peachum, datteren hans
Brown, sjefen for politiet i London – med tilnavnet «Tiger Brown»
Lucy, datteren hans
Bule-Jenny
Smith
Pastor Kimball
Filch
En moritatsanger
Banden
Tiggere
Horer
Konstabler


== Sangene ==
De norske sangtitlene er hentet fra Halldis Moren Vesaas' oversettelse av stykket til nynorsk.


=== Overtyre og første akt ===
1. Overtyre (klarinett, sopransaksofon, altsaksofon, tenorsaksofon, 2 trompeter, trombone, pauke, banjo, harmonium)
2. Moritat om Mackie Kniven – moritatsangere (sopransaksofon, altsaksofon, tenorsaksofon, trompet, trombone, cymbal, tamburo legno, tamburo piccolo, tom-tom-tromme, stortromme, banjo, harmonium, klaver)
3. Peachums morgonsalme – Peachum (harmonium)
4. Heller-enn-song – Peachum, fru Peachum (altsaksofon, tenorsaksofon, trompet, trombone, klokkespill, stortromme, banjo, harmonium, klaver, cello, kontrabass)
5. Bryllaupssong for dei dårleg stilte – tre menn (altsaksofon, tenorsaksofon, 2 trompeter, trombone, bandoneon, harmonium eller klaver)
6. Sjørøvar-Jenny – Polly (2 klarinetter, trompet, trombone, cymbal, triangel, tom-tom-tromme, tamburo piccolo, stortromme, banjo, klaver)
7. Kanonsongen – Macheath, Tiger Brown (ottavino, altsaksofon, tenorsaksofon, barytonsaksofon, 2 trompeter, trombone, cymbal, jazztromme, tamburo legno, tamburo piccolo, stortromme, banjo, hawaiigitar, klaver)
8. Kjærleikssong – Macheath, Polly (altsaksofon, tenorsaksofon, trompet, pauke, cymbal, jazztromme, klaver, cello, kontrabass)
9. Med ein liten song let Polly foreldra sine forstå at ho har inngått ekteskap med røvaren Macheath – Polly (altsaksofon, tenorsaksofon, trompet, trombone, banjo, klaver)
10. Første tolvskillingsfinale: Om våre utrygge menneskelege vilkår – Peachum, fru Peachum, Polly (fløyte, klarinett, altsaksofon, tenorsaksofon, fagott, 2 trompeter, trombone, pauke, tamburo legno, tamburo piccolo, stortromme, banjo, harmonium, klaver, cello, kontrabass)


=== Andre akt ===
11. Melodrama – Macheath, Polly (fløyte, sopransaksofon, gitar, celesta, kontrabass)
11a. Pollys song – Polly (klarinett, sopransaksofon, tenorsaksofon, trompet, klokkespill, harmonium, klaver, cello, kontrabass)
12. Balladen om det seksuelle slaveri – fru Peachum (bassklarinett, altsaksofon, tenorsaksofon, barytonsaksofon, fagott, 2 trompeter, trombone, gitar, bandoneon, harmonium)Dette nummeret stod opprinnelig der Salomosongen (nr. 18) står nå, og ble strøket to uker før urpremieren.13. Hallikballaden – Macheath, Jenny (fløyte, klarinett, sopransaksofon, altsaksofon, tenorsaksofon, trompet, pauke, cymbal, jazztromme, tamburo legno, tamburo piccolo, stortromme, banjo, hawaiigitar eller mandolin, gitar, bandoneon, klaver, kontrabass)
14. Balladen om det gode liv – Macheath (altsaksofon, tenorsaksofon, trompet, trombone, cymbal, tamburo piccolo, stortromme, banjo, klaver)
15. Sjalusiduetten – Lucy, Polly (klarinett, altsaksofon, tenorsaksofon, 2 trompeter, pauke, cymbal, tamburo piccolo, banjo, klaver, harmonium eller klaver, cello, kontrabass)
16. Andre tolvskillingsfinale: Kva lever mennesket av? – Macheath og Jenny eller fru Peachum, kor (altsaksofon, tenorsaksofon, 2 trompeter, trombone, pauke, cymbal, jazztromme, tamtam, stortromme, gitar, bandoneon, klaver)


=== Tredje akt ===
17. Songen om det fåfengde i alt menneskeleg strev – Peachum (altsaksofon, tenorsaksofon, 2 trompeter, trombone, cymbal, triangel, tamburo legno, stortromme, bandoneon, klaver)
18. Salomosongen – Jenny (harmonium)
19. Ruf aus der Gruft, (Epistel an seine Freunde) – Macheath (altsaksofon, tenorsaksofon, trompet, trombone, tom-tom-tromme, klaver)
20. Ballade der Macheath bed alle om tilgiving – Macheath (fløyte, altsaksofon, tenorsaksofon, fagott, 2 trompeter, trombone, klokker, tamburo rullante, stortromme, harmonium, klaver, cello, kontrabass)
20a. Gangen til galgen (altsaksofon, tenorsaksofon, trompet, trombone, cymbal, tom-tom-tromme, tamburo piccolo, stortromme, harmonium)
21. Tredje tolvskillingsfinale – Tiger Brown, Macheath, Polly, Peachum, fru Peachum, kor (klarinett, altsaksofon, tenorsaksofon, fagott, 2 trompeter, trombone, cymbal, triangel, tom-tom-tromme, tamburo piccolo, tamburo rullante, stortromme, banjo, gitar, bandoneon, harmonium, klaver, kontrabass)


=== Epilog og etterspill ===
Epilog: Die Schlussstrophen der Moritat – Moritatensangerne (sopransaksofon, altsaksofon, tenorsaksofon, trompet, trombone, cymbal, tamburo legno, tamburo piccolo, tom-tom-tromme, stortromme, banjo, harmonium, klaver)
Lucys arie – Lucy (klaver, finnes også med orkester-arrangement)Dette sangnummeret ble strøket før urpremieren. Vokalpartiet krever en såkalt «dramatisk sopranstemme». Arien finnes kun som klaverstemme; Weill skrev den ikke ut med full orkestrering. Lucys arie var opprinnelig plassert mellom sang nummer 18 og sang nummer 19.


== Tolvskillingsromanen ==
Oppsetningen av Tolvskillingsoperaen i 1928 ble en umiddelbar suksess, noe som fikk Brecht til å skrive et filmmanus med samme tema. Manuset ble imidlertid ikke brukt; istedenfor fikk regissøren Georg Wilhelm Pabst rett til å filmatisere sceneversjonen i 1931 – i strid med Brechts ønsker. Under sitt eksil i Danmark i årene 1933 og -34 gjenopptok Brecht materialet, og Tolvskillingsromanen (Dreigroschenroman) utkom i Nederland i 1934.


== Oppsetninger ==


=== Norge ===
Tolvskillingsoperaen har blitt satt opp i Norge flere ganger, blant annet ved Det norske teatret i 2008 med Paul Ottar Haga i hovedrollen som Mackie Kniven, og Heidi Gjermundsen Broch som Polly Peachum, ved Trøndelag Teater i 2011 med Mads Bones i rollen som Mackie Kniven, Ingrid Bergstrøm som Polly Peachum og Jan Grønli som Jonathan Jeremiah Peachum, og ved Det norske teatret i 2021 med Kristoffer Olsen som Mackie Kniven, Kjersti Dalseide som Polly Peachum, Pål Christian Eggen som herr Peachum, og Mimmi Tamba og Heidi Gjermundsen Broch alternerende i rollen som fru Peachum.


== Filmatiseringer ==

1931 : Den første filmatiseringen av Die Dreigroschenoper regisserte Georg Wilhelm Pabst  med den kjente sangerinnen Lotte Lenya i rollen som Sjørøver-Jenny.
1962 : Enda en tysk filmatisering i regi av Wolfgang Staudte med Curd Jürgens, Gert Fröbe og Hildegard Knef.
1989 : Amerikansk filmatisering med tittelen Mack the Knife i regi av Menahem Golan med blant andra Raúl Juliá og Richard Harris.


== Referanser ==


== Eksterne lenker ==
(en) Tolvskillingsoperaen på Internet Broadway Database